อาหารสำหรับโรคกระดูกพรุน
 การที่ร่างกายจะมีกระดูกที่แข็งแรงในทุกช่วงอายุจำเป็นต้องเลือกรับประทานอาหารที่ช่วยเสริม สร้างความแข็งแรงของกระดูก ควบคู่กับการออกกำลังกายอย่างสม่ำเสมอ ซึ่งองค์ประกอบของอาหารเพื่อกระดูกที่แข็งแรง ประกอบด้วย,1. แคลเซียม, การได้รับแคลเซียมอย่างเพียงพอจำเป็นในทุกช่วงอายุ โดยเฉพาะอย่างยิ่งในผู้สูงอายุ หากได้รับแคลเซียมไม่เพียงพอ ร่างกายจะดึงแคลเซียมจากกระดูกมาใช้ จะเกิดภาวะสูญเสียมวลกระดูกอย่างรวดเร็ว เพิ่มความเสี่ยงต่อการเกิดโรคกระดูกพรุน และกระดูกหักจากโรคกระดูกพรุน ,ผู้ใหญ่อายุ 19-50 ปี ควรได้รับแคลเซียมปริมาณ 800 มิลลิกรัมต่อวัน และถ้าอายุมากกว่า 51 ปี ควรได้รับ 1,000 มิลลิกรัมต่อวัน,แหล่งอาหารที่มีแคลเซียมสูง เช่น น้ำนมและผลิตภัณฑ์นม จัดเป็นอาหารที่ให้แคลเซียมดีที่สุด เพราะมีปริมาณแคลเซียมสูง และยังเป็นแคลเซียมชนิดที่ดูดซึมได้ดีมาก หากดื่มนมวัวไม่ได้ ก็สามารถดื่มนมถั่วเหลือง โยเกิร์ต นมเปรี้ยว นอกจากนี้ยังสามารถเลือกกินถั่วเหลือง ถั่วแดง เพื่อช่วยเพิ่มแคลเซียมให้ร่างกาย,2. วิตามินดี, มีหน้าที่ควบคุมภาวะสมดุลของแคลเซียมและฟอสเฟตในเลือด โดยทำงานเพิ่มการดูดซึมของแคลเซียมผ่านทางลำไส้ นอกจากนี้ยังมีผลต่อกระบวนการสะสมแร่ธาตุในกระดูก เมื่อขาดวิตามินดีจะนำไปสู่ภาวะโรคกระดูกน่วมหรือกระดูกอ่อน ทั้งยังส่งผลให้โรคกระดูกพรุนแย่ลง กล้ามเนื้อไม่ค่อยแข็งแรง จึงเสี่ยงต่อภาวะหกล้มง่าย,แหล่งที่สำคัญของวิตามินดี คือ แสงแดด โดยทั่วไปหากเป็นวันที่อากาศดี ไม่มีเมฆหรือมลภาวะใด ให้กางแขนและขาทั้ง 2 ข้างในช่วงเวลา 09.00-15.00 น. เป็นเวลา 15-20 นาที อาทิตย์ละ 3 ครั้งต่อวัน โดยที่ไม่มีการทาครีมกันแดดในบริเวณที่โดนแดดดังกล่าว น่าจะสร้างวิตามินดีได้อย่างเพียงพอ ดังนั้นการได้รับแสงแดดให้ร่างกายสร้างวิตามินดีได้อย่างเพียงพอจึงขึ้นกับคุณภาพของแสงแดด ช่วงเวลา และระยะเวลาที่โดนแดดด้วย,นอกจากนี้ยังสามารถเพิ่มวิตามินดีด้วยการกินปลาแซลมอน ปลาเทราท์ ปลาทูน่า ปลาซาร์ดีน ปลาแมคเคอเรล ปลาคอด เห็ดหอม น้ำมันตับปลา และไข่แดง,3. โปรตีน, การบริโภคโปรตีนน้อยเกินไปในช่วงเด็กและวัยรุ่นจะส่งผลให้กระบวนการสร้างและเพิ่มมวลกระดูกให้จนถึงจุดสูงสุดเกิดขึ้นไม่เต็มที่ การบริโภคโปรตีนน้อยเกินไปในผู้สูงอายุ จะส่งผลให้มีการสูญเสียมวลกระดูกมากและเร็วกว่าผู้สูงอายุในวัยเดียวกัน ทั้งยังทำให้มวลกล้ามเนื้อลดลงและไม่แข็งแรง จึงเพิ่มความเสี่ยงต่อการหกล้มในผู้สูงอายุ,แหล่งอาหารสำคัญของโปรตีนได้แก่ นมและผลิตภัณฑ์จากนม เนื้อสัตว์ ปลา สัตว์ปีก ถั่วชนิดต่างๆ เป็นต้น จะเห็นได้ว่า นมและผลิตภัณฑ์จากนม เป็นแหล่งอาหารคุณภาพสูงที่เสริมทั้งแคลเซียมและโปรตีนให้แก่ร่างกาย, ,4. สารอาหารอื่นที่ช่วยเสริมสร้างความแข็งแรงให้กระดูก, มีด้วยกันหลายตัว คือ , - วิตามินเค พบในผักใบเขียวชนิดต่างๆ ผักโขม กะหล่ำ ใบคะน้า ตับ ชีส และผลไม้แห้ง, - แมกนีเซียม พบในผักใบเขียว พืชตระกูลถั่ว เม็ดธัญพืช ปลา ผลไม้แห้ง เมล็ดข้าวที่ไม่มีการขัดสี, - สังกะสี พบในเนื้อสัตว์ที่มีสีแดง เนื้อไก่, ,5. สารอาหารที่ควรละเว้น, - แอลกอฮอล์ พบความเสี่ยงของกระดูกหักจากโรคกระดูกพรุนเพิ่มขึ้นเมื่อดื่มแอลกอฮอล์มากกว่าหรือเท่ากับ 2 แก้วต่อวันในผู้หญิง และมากกว่าหรือเท่ากับ 3 แก้วต่อวันในผู้ชาย, - กาแฟ ไม่แนะนำให้ดื่มกาแฟมากกว่าหรือเท่ากับ 4 แก้วต่อวัน (มีกาเฟอีนรวมประมาณ 330 มิลลิกรัม) เนื่องจากมีการศึกษาพบว่าเพิ่มความเสี่ยงของกระดูกหักจากกระดูกพรุนได้มากถึงร้อยละ 20, สามารถลดความเสี่ยงของโรคกระดูกพรุนด้วยการเลือกรับประทานอาหารที่มีแคลเซียม และโปรตีนสูง รับวิตามินดีอย่างเพียงพอ และละเว้นหรือลดการดื่มแอลกอฮอล์และกาแฟ,---------------------------------------------------- ,แหล่งข้อมูล,ผศ. พญ.หทัยกาญจน์ นิมิตพงษ์., 2561. โรคกระดูกพรุน. กรุงเทพฯ : ไอเดีย อินสแตน พริ้นทิ่ง. ,สนใจเรื่องกระดูกพรุนเพิ่มเติม http://textbook.acmrrama.com/โรคกระดูกพรุน
ผู้ใหญ่อายุ 19-50 ปี ควรได้รับแคลเซียมปริมาณ 800 มิลลิกรัมต่อวัน และถ้าอายุมากกว่า 51 ปี ควรได้รับ 1,000 มิลลิกรัมต่อวัน
โรคกระดูกพรุน,ศุกร์สุขภาพ,กระดูกพรุน,ผู้สูงอายุ,อาหารสำหรับโรคกระดูกพรุน